**การ์ลา กามิลา กาเบโย เอสตราบาโอ** (สเปน: *Karla Camila Cabello Estrabao*) เป็นนักร้องและนักแต่งเพลงชาวคิวบา–อเมริกัน เธอมีชื่อเสียงโด่งดังในฐานะสมาชิกของวงเกิร์ลกรุ๊ป ฟิฟท์ฮาร์โมนี กาเบโยเริ่มสร้างผลงานของตัวเองในฐานะศิลปินเดี่ยวในขณะที่ยังอยู่ในวงด้วยการเปิดตัวผลงานเพลง "ไอโนว์วอตยูดิดแลสต์ซัมเมอร์" ร่วมกับชอว์น เมนเดส และ "แบดทิงส์" ร่วมกับแมชีนกันเคลลี ซึ่งติดอันดับสี่ในบิลบอร์ดฮอต 100 หลังจากออกจากวงเมื่อปลายปี 2016 กาเบโยได้ปล่อยผลงานร่วมกับศิลปินอื่นอีกหลายเพลงรวมถึง "เฮย์มา" ของพิตบูลและเจ บัลวิน สำหรับซาวด์แทร็ก เร็ว..แรงทะลุนรก 8 รวมถึงซิงเกิลเดี่ยวเปิดตัวของเธอ "ครายอิงอินเดอะคลับ"

กาเบโยเคยได้รับรางวัลมากมาย รวมถึง 2 รางวัลลาตินแกรมมี, 5 อเมริกันมิวสิกอะวอร์ดและ 1 บิลบอร์ดมิวสิกอวอร์ด เธอยังเคยได้รับการเสนอชื่อเข้าชิงรางวัลแกรมมีมากถึงสามครั้ง

ชีวิตในวัยเด็ก
--------------

กาเบโยเกิดเมื่อวันที่ 3 มีนาคม ค.ศ. 1997 ที่กรุงอาบานา ประเทศคิวบา โดยมารดาเป็นชาวคิวบา และบิดาเป็นชาวเม็กซิโก เธอมีน้องสาวหนึ่งคนชื่อว่า โซเฟีย ตลอดชีวิตในวัยเด็กของเธอ กาเบโยและครอบครัวย้ายไปมาระหว่างกรุงอาบานาและกรุงเม็กซิโกซิตี

เมื่อกาเบโยอายุได้ห้าขวบเธอย้ายไปอยู่ที่ไมแอมี รัฐฟลอริดา สหรัฐอเมริกากับแม่ของเธอ โดยพ่อของเธอไม่สามารถขอวีซ่าได้ในเวลานั้น แต่ 18 เดือนต่อมา เขาก็ได้ย้ายตามครอบครัวไปหลังจากได้รับวีซ่า กาเบโยได้รับสัญชาติสหรัฐในปี 2008

อาชีพ
-----

เมื่ออายุ15ปี เธอเริ่มมีชื่อเสียงจากการเป็นสมาชิกกลุ่มศิลปินฟิฟท์ฮาร์โมนี ซึ่งก่อตั้งขึ้นระหว่างฤดูกาลที่2 ของรายการประกวดร้องเพลงดิเอกซ์แฟกเตอร์เดิมเธอตกรอบในการแข่งขันประเภทนักร้องเดี่ยว แต่รายการให้โอกาสคนที่มีแววโดยจัดกลุ่มผู้ตกรอบให้แข่งขันเป็นนักร้องกลุ่มแทน เมื่อปี ค.ศ. 2012 จบการแข่งขันกามิลาได้อันดับที่ 3 ในการแข่งขันร้องเพลง หลังจากนั้นกลุ่มของเธอได้เซ็นสัญญากับสังกัดไซโคมิวสิก และเอพิกเรเคิดส์ได้ออกอีพีหนึ่งชุดและสตูดิโออัลบั้มสองชุด

กามิลาเริ่มมีผลงานในฐานะศิลปินเดี่ยว และได้ร่วมงานกับศิลปินมากมาย เช่น ในเพลง "แบดทิงส์" ร่วมกับแมชีนกันเคลลี ขึ้นห้าอันดับแรกในสหรัฐ หลังจากออกจากฟิฟท์ฮาร์โมนีเมื่อปี ค.ศ. 2016 เธอออกซิงเกิลเดี่ยว "ครายอิงอินเดอะคลับ" ไม่ประสบความสำเร็จมากนัก เธอจึงกลับมาเน้นที่ดนตรีลาติน และออกสตูดิโออัลบั้มแรกชื่อ *กามิลา* (2018) เปิดตัวที่อันดับหนึ่งบนชาร์ต*บิลบอร์ด* 200 ได้แรงสนับสนุนจากซิงเกิลแรก "อาบานา" ซึ่งขึ้นอันดับหนึ่งในหลายประเทศรวมถึงสหราชอาณาจักร และสหรัฐ

ผลงานเพลง
---------

บทความหลัก: ผลงานเพลงของกามิลา กาเบโย และ รายชื่อเพลงที่บันทึก
ดูเพิ่ม: ผลงานเพลงของฟิฟท์ฮาร์โมนี และ รายชื่อเพลงที่บันทึก
* *Camila* (2018)
* *Romance* (2019)
* *Familia* (2022)

อ้างอิง
-------

1. ↑  Braidwood, Ella (March 6, 2018). "21 geeky facts about Camila Cabello". *NME*. เก็บจากแหล่งเดิมเมื่อ April 21, 2019. สืบค้นเมื่อ February 6, 2019.
2. ↑  "Camila Cabello". *People* (ภาษาอังกฤษ). People magazine. เก็บจากแหล่งเดิมเมื่อ July 31, 2022. สืบค้นเมื่อ 31 July 2022.
3. ↑  Yeung, Neil Z. "Biography & History". AllMusic. สืบค้นเมื่อ May 1, 2017.
4. ↑  Marti, Diana. "Camila Cabello's Empowering Message About Her Sister Is So Important". *Capital FM* (ภาษาอังกฤษ). สืบค้นเมื่อ 2018-09-06.
5. ↑  Cabello, Camila (October 5, 2016). "Camila Cabello: 'Our Dreams Were Bigger Than Our Fears'". PopSugar.com. เก็บจากแหล่งเดิมเมื่อ November 30, 2016. ...my mom and I immigrated to America. I was almost 7 at the time, born in Havana, Cuba. My papá is puro Mexicano...
6. ↑  "Camila Cabello shares immigration story". *Entertainment Weekly*. September 16, 2016. สืบค้นเมื่อ June 26, 2019.
7. ↑  "Cabello Going Solo". *Time.com*. 2017. สืบค้นเมื่อ June 26, 2019.
8. ↑  "Camila Cabello Is Writing Music About Her Family's Journey From Cuba: 'I Want to Make a Love Song for Immigrants'". *Billboard.com*. April 5, 2017. สืบค้นเมื่อ June 26, 2019.
9. ↑  Bacle, Ariana (2017). "Cabello Going Solo". *Time*. สืบค้นเมื่อ May 8, 2018.
10. ↑  Caulfield, Keith (January 21, 2018). "Camila Cabello Debuts at No. 1 on Billboard 200 Albums Chart". *Billboard*. สืบค้นเมื่อ January 21, 2018.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **กามิลา กาเบโย**

* เว็บไซต์ทางการ Edit this at Wikidata
* กามิลา กาเบโย ที่อินเทอร์เน็ตมูวีเดตาเบส

สถานีย่อย:* icon ดนตรีป็อป

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* ฝรั่งเศส (ข้อมูล)
* เยอรมนี
* อิสราเอล
* สหรัฐ
* เช็กเกีย
* เนเธอร์แลนด์
* โปแลนด์

 |
| อื่น ๆ | 
* มิวสิกเบรนซ์ ศิลปิน
* RERO (Switzerland)
	+ 1
* SUDOC (France)
	+ 1

 |